આ ઉપરાંત સંગઠનને અત્યારથી જ લોકસભાની ચૂંટણી માટે સક્રિય કરવા માટે શ્રેણીબદ્ધ કાર્યક્રમો તૈયાર કરાયા છે. વડાપ્રધાન મોદીના વડપણ હેઠળ ૨૬ મે, ૨૦૧૪ના રોજ દિલ્હીમાં સરકાર રચાઇ હતી. તેને ચાર વર્ષ પૂરાં થઇ રહ્યા છે. આથી ૪૮ મહિના સામે કોંગ્રેસ તથા અન્ય પક્ષોની સરકારોના ૪૮ વર્ષની કામગીરીના લેખાંજોખાં સાથે કેન્દ્રના દરેક વિભાગોના મંત્રીઓ રાજ્યોમાં જઇને જનતાને માહિતી આપવાના કાર્યક્રમો તૈયાર કરાયા છે.